אדמונד דולאק

**אדמונד דולאק** (אנגלית: **Edmund Dulac**;  22 באוקטובר 1882 - 25 במאי 1953) היה מאייר מגזינים, מאייר ספרים ומעצב בולים צרפתי-בריטי, יליד טולוז. הוא למד משפטים אך מאוחר יותר פנה ללימודי אמנות בפריז, בבית הספר הלאומי הגבוה לאמנויות היפות. הוא עבר ללונדון בתחילת המאה ה-20, ובשנת 1905 קיבל את ההזמנה הראשונה שלו לאייר את הרומנים של האחיות ברונטה. במהלך מלחמת העולם הראשונה, הכין דולאק ספרי תבליט. לאחר המלחמה, הצטמצם שוק ספרי הילדים המפוארים, ולאחר מכן הוא פנה לאיורי מגזינים, זאת לצד מיזמים נוספים. במהלך מלחמת העולם השנייה, הוא עיצב שטרות כסף ובולי דואר, במיוחד את אלו שציינו את תחילת שלטונה של אליזבת השנייה.

## חיים מוקדמים וקריירה
[שמאל|ממוזער|איורו של דולאק את "[שהרזאד", הפרוטגוניסטית שסיפרה את סיפורי אלף לילה ולילה, אשר אותם אייר דולאק, איור המהווה חלק מסדרת איורים זו]]
[חיתוך עץ הנקרא 'הגלגל הגדול', מאת אדמונד דולאק, לספר האזוטרי 'חזון', מאת המשורר, הסופר והמחזאי האירי, [ויליאם בטלר ייטס|שמאל|ממוזער]]
[שמאל|ממוזער| איורו של דולאק "She had read all the newspapers" (היא קראה את כל העיתונים) מתוך "[מלכת השלג (אנדרסן)|מלכת השלג" *בסיפורים מאת [[הנס כריסטיאן אנדרסן]]*, לונדון, Hodder & Stoughton, 1911]]
כיליד טולוז, צרפת, הוא החל את הקריירה שלו בלימודי משפטים באוניברסיטת טולוז. בנוסף, הוא למד אמנות, כשהוא פונה לעסוק בכך במשרה מלאה, לאחר שהשתעמם ממשפטים, ואחרי שזכה בפרסים באקול דה בוזאר. בשנת 1904, הוא בילה תקופה קצרה מאוד באקדמיה ז'וליאן, זאת לפני מעברו ללונדון.
ממוזער| דולאק מאייר את מרת וולינגטון קו, 1921 בקירוב.
לאחר שהשתקע בפארק הולנד, לונדון, הצרפתי בן ה-22 הוזמן על ידי המו"ל ג'וזף מלבי דנט, לאייר *[[ג'יין אייר|את ג'יין אייר]]*. זאת בנוסף לאיור תשעה כרכים של יצירות מאת האחיות ברונטה. לאחר מכן הוא הפך לתורם קבוע *במגזין [[The Pall Mall]]*, והצטרף ל-London Sketch Club, שהכיר לו את מאיירי הספרים והמגזינים המובילים של היום. באמצעות אלה הוא החל קשר עם גלריות לסטר ו-Hodder & Stoughton; הגלריה הזמינה איורים מדולאק, שנמכרו בתערוכה השנתית, בעוד שזכויות ההוצאה על הציורים נלקחו על ידי Hodder & Stoughton למטרת הדפסתם המחודשת בספרי מתנות מאוירים, תוך הוצאת ספר אחד בשנה. ספרים שהודפסו במסגרת סידור זה על ידי דולאק כוללים *את [[אלף לילה ולילה]]* (1907) עם 50 תמונות צבעוניות; מהדורה של "הסערה" מאת ויליאם שייקספיר (1908) עם 40 איורים צבעוניים; *ה[[רובאעיאת]] של [[עומר ח'יאם|עומר כיאם]]* (1909) עם 20 תמונות צבעוניות; *[[היפהפייה הנרדמת]] [[מעשייה|ואגדות]] נוספות* (1910); *סיפורים מאת [[הנס כריסטיאן אנדרסן]]* (1911); *הפעמונים ושירים נוספים מאת [[אדגר אלן פו]]* (1912) עם 28 תמונות צבע ואיורים רבים נוספים בשחור לבן; *והנסיכה בדורה* (1913).

דולאק הפך לאזרח בריטי ב-17 בפברואר 1912.

במהלך מלחמת העולם הראשונה הוא תרם מזמנו לאיור ספרי תבליט, כולל *ספרו של [[אלברט הראשון, מלך הבלגים|המלך אלברט]]* (1914), *ספר המתנות של [[מרי, הנסיכה המלכותית|הנסיכה מרי]]*, ובאופן יוצא דופן, *ספר התמונות שלו של אדמונד דולאק עבור [[הצלב האדום הצרפתי]]* (1915) כולל 20 תמונות צבעוניות. Hodder and Stoughton פרסמו גם *את Dreamer of Dreams* (1915) כולל 6 תמונות צבעוניות - יצירה שחוברה על ידי מלכת רומניה דאז.

דולאק היה נשוי פעמיים: לאליס מאי דה מריני, אמריקאית (נישואין : ב-1903; גירושין: ב-1904); לאלזה ביניירדי (נישואין: ב-1911; פרידה או גירושין: ב-1924).

לאחר שדולאק נפרד מאשתו ב-1924, הוא חי עם הסופרת הבריטית הלן ביוקלרק עד מותו ב-1953. דולאק השתמש בה לעיתים קרובות כמודל לאיורים שלו, ואייר את שני הרומנים שלה, *ביתן הלכה הירוק* (1926) *ואהבת המלאך השוטה* (1929).

## שלהי חייו
לאחר המלחמה, מהדורות הדלוקס של ספריו המאוירים הפכו לנדירות, והקריירה של דולאק בתחום זה הסתיימה. ספריו האחרונים מסוג זה היו "ספר האגדות של אדמונד דולאק" (1916), "מעשיות טנגלווד" (1918) (כולל 14 תמונות צבעוניות) ו"ממלכת הפנינה" (1920). עם זאת, הקריירה שלו המשיכה בתחומים אחרים, כולל קריקטורות בעיתונים (במיוחד ב-*[[The Outlook (London)|The Outlook]]*), דיוקנאות, עיצוב תלבושות ותפאורה לתיאטרון, לוחיות ספרים, קופסאות שוקולד, מדליות וגרפיקה שונות (במיוחד עבור תיאטרון מרקורי, נוטינג היל גייט).

הוא גם הכין איורים עבור *The American Weekly*, מוסף יום ראשון השייך לרשת העיתונים האמריקאית Hearst ול-Country Life הבריטי. Country Life Limited (לונדון) פרסם את *Gods and Mortals in Love* (1935) (כולל 9 תמונות צבעוניות) בהתבסס על מספר תרומות של דולאק ל-*Country Life* בעבר. *The Daughter of the Stars* (1939) היה פרסום נוסף שהפיק רווח מיצירות האמנות של דולאק - בשל אילוצים הקשורים לפרוץ מלחמת העולם השנייה, פרסום זה כלל רק שתי תמונות צבעוניות. הוא המשיך לאייר ספרים עד סוף חייו, יותר מכל בני דורו, אם כי אלה היו פחות תכופים ופחות מפוארים מאשר בתקופת תור הזהב.

באמצע העבודה על הזמנת איור הספרים האחרונה שלו (Milton's *Comus*), מת דולאק מהתקף לב ב-25 במאי 1953 בלונדון.

## עיצוב בולים
[ממוזער| [מעטפת היום הראשון של המלך ג'ורג' השישי המציגה את חותמת ההכתרה בעיצובו של דולאק]]
הוא עיצב בולי דואר עבור הממלכה המאוחדת, כולל בול הדואר שהופק להנצחת הכתרת המלך ג'ורג' השישי, שהונפק ב-13 במאי 1937. ראש המלך שהופיע בכל הבולים הללו מתקופת שלטונו הוא בעיצוב דולאק, והוא אף עיצב את ערכי 2s 6d ו-5s עבור הבולים היוקרתיים של 'סדרת הנשק', שיועדו לשימוש ארוך טווח, ואף תרם מעיצוביו לסדרות הבולים שהונפקו להנצחת אולימפיאדת הקיץ של 1948 והפסטיבל של בריטניה.

דולאק היה אחד המעצבים של סדרת הבולים Wilding, שהיו הבולים הראשונים הרגילים שהונפקו עם תחילת שלטונה של המלכה אליזבת השנייה. הוא הופקד על עיצוב המסגרת סביב תמונת המלכה על ערכי ה-1, 1s 3d ו-1s 6d, אם כי דמותה של המלכה נדחתה לטובת דיוקן צילום של דורותי ויילדינג, שבו הוא ביצע כמה שינויים באופן ידני. הוא אף עיצב את חותמת הערך התלת-ממדית של הסט שהופק להנצחת הכתרת המלכה אליזבת השנייה אולם נפטר רגע לפני הנפקתו.

דולאק עיצב בולים (סדרת Marianne de Londres) ושטרות כסף עבור צרפת החופשית במהלך מלחמת העולם השנייה. בתחילת שנות ה-40 אף הכין פרויקט לשטר של 20 זלוטי פולני עבור בנק פולין. שטר זה (הודפס באנגליה בשנת 1942 אך מתוארך לשנת 1939) הוזמן על ידי ממשלת פולין בגלות ומעולם לא הונפק.

## איוריו לספרים
ממוזער| איור ל"ילדה קטנה בתוך ספר", מתוך ''פיות שפגשתי'' מאת מרת רודולף סטוול

*Bronte, C. - The Novels of the Bronte Sisters, Dent 1905
*Stawell, M. M. - Fairies I Have Met, Lane 1907
* Stories from the Arabian Nights, Hodder & Stoughton, London, 1907
*Dulac, E. - Lyrics, Pathetic and Humorous from A to Z, Warne 1908
* Shakespeare, W. - The Tempest, Hodder & Stoughton, London, 1908
* The Rubaiyat of Omar Khayyam, Hodder & Stoughton, London, 1909
*Couch, A. T. Q. - The Sleeping Beauty, Hodder & Stoughton, London, 1910
* Ali Baba and other stories, Hodder & Stoughton, London, 1911
* The Magic Horse, Hodder & Stoughton, London, 1911
*Andersen, H. C. - Stories from Hans Andersen, Hodder & Stoughton, London, 1911
*Poe, E. A. - The Bells, and other poems, Hodder & Stoughton, London, 1912
* Princess Badoura, Hodder & Stoughton, London, 1913
*Stawell, M. M. - My Days With the Fairies, Hodder & Stoughton, London, 1913
* Sindbad the Sailor and other stories, Hodder & Stoughton, London, 1914
*Dulac, E. - Edmund Dulac's Picture Book, Hodder & Stoughton, London, 1915
*Mary, Queen of Roumania The Dreamer of Dreams, Hodder & Stoughton, London, 1915
*Dulac, E. - Edmund Dulac's Fairy Book, Hodder & Stoughton, London, 1916
*Hawthorne, N. - Tanglewood Tales, Hodder & Stoughton, London, 1918
*Rosenthal, L. - The Kingdom of the Pearl, Nisbet 1920
*Yeats, W. B. - Four Plays for Dancers, Macmillan 1921
*Beauclerk, H. de V. - The Green Lacquer Pavilion, Collins 1926
*Yeats, W. B. - A Vision, Laurie 1926
*Stevenson, R. L. - Treasure Island, Benn 1927
* A Fairy Garland, Cassell 1928
*Williamson, H. R. - Gods and Mortals in Love, Country Life 1935
*Cary, M. - The Daughter of the Stars, Hatchard 1939
*Milton, J. - Comus, Limited Edition Club, Cambridge 1949
*Alexander Pushkin, - The Golden Cockerel, The Heritage Press, published in 1950. Dulac wrote the version in English of Pushkin's tale used in the book. In addition to the illustrations, he designed the layout of the book, page by page.


## גלריה

קובץ:Logo_of_Ottoman_Bank_(15187999992).jpg|טקסט=Ottoman Bank logo, 1947| לוגו הבנק העות'מאני, 1947
קובץ:Stamp_UK_1953_1shilling3d_coronation.jpg|טקסט=Dulac designed 1953 coronation stamp denominated 1/3| חותמת הכתרה בעיצוב דולאק משנת 1953 הנקובה ב-1/3
קובץ:Edmund_Dulac's_picture-book_for_the_French_Red_Cross_-_title_ornament.png|טקסט=title ornament for Edmund Dulac's picture-book for the French Red Cross, 1916.| עיטור השער לספר *התמונות של אדמונד דולאק עבור הצלב האדום הצרפתי*, 1916.
קובץ:Edmund_Dulac_-_The_Mermaid_-_The_Prince.jpg|טקסט=illustration for Hans Christian Andersen's "The Little Mermaid"| איור ל"בת הים הקטנה" מאת הנס כריסטיאן אנדרסן
קובץ:Edmund_Dulac_-_The_Nightingale_2.jpg|טקסט=illustration for Andersen's "The Nightingale"| איור ל"הזמיר" מאת אנדרסן


## לקריאה נוספת

* Hughey, Ann (1995). Edmund Dulac - His Book Illustrations: A Bibliography
* White, Colin. *Edmund Dulac*, Studio Vista 1976
* Illustrated children's books: Edmund Dulac (1882-1953) by Dr. Juliet O'Conor


## קישורים חיצוניים

*שלושה מאיירים שהגיעו לאנגליה מהיבשת - הבלוג של דני קרמן (מאמר העוסק בין היתר, ביצירתו של אדמונד דולאק)
* 


* Works by Edmund Dulac at Project Gutenberg
* Works by Edmund Dulac at LibriVox (public domain audiobooks)
* Works by Edmond Dulac (illustrator) at Faded Page (Canada)
* Works by or about Edmund Dulac at the Internet Archive
* The Kingdom of the Pearl
* Edmund Dulac Collection at the Harry Ransom Center at the University of Texas at Austin
* Edmund Dulac at the Internet Speculative Fiction Database
* Edmund Dulac at Library of Congress, with 63 library catalogue records
* Helen Beauclerk at LC Authorities and at WorldCat


## הערות שוליים

קטגוריה:ציירים בריטים
קטגוריה:ויליאם בטלר ייטס
קטגוריה:מאיירים בריטים
קטגוריה:ציירים צרפתים
קטגוריה:מאיירים צרפתים
קטגוריה:מעצבי בולים